අනතුරුව පිටියට පැමිණි ජේම්ස් ඇන්ඩර්සන් රිවර්ස් ස්වීප් පහරකින් ලකුණු හතරක් ලබා ගැනීම නිසා එංගලන්ත පිලට ඔවුන්ගේ එක්දින තරග ඉතිහාසයේ වාර්තාවූ අඩුම ලකුණු සංඛ්‍යාව පසුකිරීමේ වාසනාව උදාවිය. 2001 දී ඔස්ට්‍රේලියාව සමග පැවැති තරගයේ දී ඔවුන් ලකුණු 86කට දැවී ගිය අතර එම වාර්තාව ශ්‍රී ලංකාව හමුවේ අලුත් කිරීම මඟ හරවා ගත් එංගලන්ත පිලට විශාලතම එක්දින තරග පරාජයේ වාර්තාවෙන් ගැලවීමට හැකිවූයේ මෝගන් එල්ල කළ හයේ පහරකින්ය.කෙ‍‍‍සේවුවද මෑත ඉතිහාසයේ එංගලන්ත කණ්ඩායමක් එංගලන්තයේ දී ලැබූ දරුණුතම එක්දින තරග පරාජයෙන් ගැලවීමට එය ප්‍රමාණවත් නොවීය.තරගයෙන් අනතුරුව වැඩබලන නායක මෝගන් ඉතා නිහතමානීව කියා සිටියේ එංගලන්ත පිලට එක්වීමෙන් පසුව ඔහු මුහුණදුන් වඩාත් නරකම පරාජය මෙය වන බවය.'අපි මේතරම් නරක විදිහට ක්‍රීඩා කළේ ඇයි කියලා හිතාගන්න බෑ.'